કર્ણાટકમાં નવી સરકારના ગઠને એક મોટા રાજકીય વિવાદનું સ્વરૂપ ધારણ કર્યું છે. કર્ણાટકની 224 બેઠકોમાંથી 222 માટે વોટિંગ થયા બાદ ભાજપનો 104, કોંગ્રેસનો 78 અને જેડીએસ પ્લસનો 38 બેઠકો પર વિજય થયો હતો. જ્યારે સરકાર બનાવવા માટે કોઈને બહુમત ન મળ્યો તો કોંગ્રેસે જેડીએસ સાથે ચૂંટણી પછીનું ગઠબંધન કરી કુમારસ્વામીને મુખ્યમંત્રીપદ ઓફર કર્યું. જોકે રાજ્યપાલે પોતાના વિવેકનો ઉપયોગ કરી પોસ્ટ પોલ અલાયન્સને બદલે ભાજપને સરકાર બનાવવાનું આમંત્રણ આપ્યું. યેદિયુરપ્પાએ ગુરુવારે મુખ્યમંત્રી પદના શપથ પણ લીધા અને બહુમત સાબિત કરવા માટે રાજ્યપાલે 14 દિવસ પણ આપ્યા.